Her er Spurs-helten i Arsenal-drakt
Den siste uken har bildet av en syv år gammel Kane i Arsenal-drakt spredd seg på sosiale medier og i britisk presse. Kane ble hentet til klubben i 2001 etter å ha imponert for juniorlaget til Ridgeway Rovers – samme klubb som fostret David Beckham. 0Tottenham Hotspur 0Arsenal På bildet, som er tatt fra en ungdomsturnering i Watford, poserer Kane i Arsenal-drakt sammen med nåværende Arsenal-spiller Benfik Afobe. Kane ble frigitt av klubben etter bare et år og returnerte til Ridgeway Rovers før han i 2009 ble hentet til Tottenham. Kane vokste opp som Tottenham-supporter. Teddy Sheringham var hans store idol som ung. – Han scoret noen fantastiske mål og la opp til enda flere. Jeg har forsøkt å kopiere spillestilen hans, sa Kane i et intervju med bladet FourFourTwo i november.Det har blitt en rekke utlån til klubber nedover divisjonene siden overgangen, blant annet til Alexander Tetteys Norwich. – Ting skjer fort i fotball, det er ikke lenge siden han var på lån her. Man så allerede da at han kunne score mål. Og så er han en hyggelig gutt i tillegg, sier Tettey til VG. Da Mauricio Pochettino overtok Tottenham denne sommeren, ble Kane værende i Spurs-troppen. Han begynte sesongen som reserve for Roberto Soldado, men etter å ha gjort sine saker meget bra i Europa League, har han nå henvist den formsvake spanjolen til benken. 22 mål på 33 kamper har det blitt på Kane. I går ble han tungen på vektskålen i et hektisk lokaloppgjør mot erkerival Arsenal. – Han er jo utrolig for øyeblikket, sier Tettey.Kane var selvsagt svært glad etter å ha blitt matchvinner i sitt første nord-London-derby. – Supporterne var utrolige i dag. Atmosfæren var som lyn. Jeg kommer til å huske denne dagen for resten av min karriere, sa Kane etter lørdagens derby. – Kvaliteten og potensialet hans er enormt. Han kan fortsatt bli bedre, sa Pochettino om sin unge juvel. Arsene Wenger mente Tottenham vant fortjent. – Vi ga bort to veldig billige mål og skapte ikke nok fremover. Vi var ikke gode nok, og det var ikke dommeren heller, sa Wenger etter kampen.
«He’s one of our own» sang Tottenham-fansen til Harry Kane (21) etter lørdagens høydramatiske derby. Men det kunne vært annerledes.